Serena Williams, în vârstă de 42 de ani, va fi prezentatoarea ediţiei din 2024 a premiilor ESPY, în luna iulie.
Multipla campioană de Grand Slam, care s-a retras după US Open 2022, va urca pe scenă în data de 11 iulie, la The Dolby Theatre din Los Angeles.
“Acesta este un vis devenit realitate pentru mine şi ceva ce am vrut să fac de când mă ştiu. A fost un an senzaţional pentru sport şi unul fără precedent pentru sportive.
Abia aştept să le sărbătoresc pe toate pe scenă în iulie”, a declarat Serena.
Premiile ESPY, care sunt coproduse de ESPN şi Full Day Productions, marchează anul trecut în domeniul sportului prin recunoaşterea principalelor performanţe sportive, retrăind momente de neuitat şi salutând performerii şi performanţele.